SA se Indiese kolfghoeroe gaan bontstaan | Netwerk24
Ondersteuners van die Cheetahs wat die afgelope naweek erg verontwaardig was omdat die Springbok-skrumskakel Ruan Pienaar weer nie in die beginspan was vir hulle Pro14-wedstryd teen die Southern Kings nie, kan gerus wees. Dit was alles deel van ’n gr
Eskom lok ou bestuurder terug vir Kusile-projek
Eskom het ’n voormalige senior projekbestuurder van die Filippyne teruggebring om die Kusile-bouprojek te kom bestuur.
SA se Indiese kolfghoeroe gaan bontstaan
Deur Johann de Jager 09 September 2019 17:30
Aiden Markram en Zubayr Hamza, twee van die Protea-toetskolwers, kon nie daarin slaag om die nasionale span se nuwe kolfghoeroe Maandag in Thiruvananthapuram, Indië, te beïndruk nadat hy hulle onder hande gehad het nie.
Aiden Markram se voorbereiding vir die komende toetsreeks teen Indië het op ’n lae noot begin. Foto: Gallo Images
Krieket Suid-Afrika (KSA) het Maandag aangekondig dat Amol Muzumdar, voormalige eersterangse speler in Indië, Suid-Afrika in die komende toetsreeks teen die Indiërs as waarnemende kolfafrigter gaan bystaan. Hy het met die onlangse draaierkamp in Indië reeds geleentheid gehad om met Markram-hulle te werk.
Markram en Hamza is twee van vyf spelers in die Proteas se toetsgroep wat vandeesweek vir Suid-Afrika A in die eerste van twee vierdagwedstryde teen Indië se naasbestes speel.
Die SA A-span se erkende kolwers het Maandag op die eerste dag kwaai kleigetrap. Die toerspan is vir net 164 in sy eerste beurt uitgeknikker nadat hy ingestuur is om te kolf.
Markram en sy aanvangsmaat Pieter Malan is uit vir nulletjies.
Hamza (13) het weliswaar vir 30 aflewerings vasgeskop, maar toe die aanvangsbouler Shardul Thakur (3/29) vir Heinrich Klaasen ook vir ’n nulletjie uithaal, was die toerspan op 22/5 kniediep in die knyp.
Dit was net ná middagete 70/7, voordat die eindkolwers effense aansien aan die totaal gegee het.
Indië se draaiers Krishnappa Gowtham (3/64) en Shahbaz Nadeem (2/37) het saam vyf paaltjies laat kantel nadat Thakur die meeste van die vroeë skade aangerig het.
Die 19-jarige Marco Jansen het sy onoorwonne 45 lopies op nommer nege met Suid-Afrika se eerste paaltjie opgevolg.
Amol Muzumdar. Foto: KSA
Die tuisspan het met uitskeityd tot op 129/2 gevorder.
Theunis de Bruyn en Vernon Philander sal vir die tweede vierdagwedstryd beskikbaar wees.
KSA sê in ’n verklaring hy het dit goedgedink om Muzumdar in die Proteas se komende toetsreeks te betrek omdat hy goed met speeltoestande in Indië vertroud is.
Corrie van Zyl, KSA se waarnemende direkteur van krieket, sê Muzumdar is danksy sy kennis van Indiese toestande die volmaakte keuse.
“Hy het met die draaierskamp wat ons onlangs daar gehad het reeds ’n goeie werksverhouding met Markram, Temba Bavuma en Hamza opgebou.”
Muzumdar (44) het in sy eersterangse loopbaan oor 20 jaar 11 167 lopies opgestapel, wat 30 100-talle en 60 50-talle ingesluit het. Hy spog met afrigtingsertifikate van Indië, Australië en Engeland. Hy was die Rajasthan Royals se kolfafrigter in die Indiese Premierliga en hy het Indië se o.19- en o.23-spanne afgerig. Hy was ook Nederland se kolfafrigter.
Meer oor: Indië A | Proteas | Sa A-Krieketspan
En daar spook Warne toe weer by Engelse
Indiër Proteas se kolfghoeroe teen landgenote
Tahir terug in Karibiese Eilande se T20-liga
Aussies behou die As ondanks Engelse durf